Sincer să fiu, poliția a depășit orice măsură.
Cu procesele astea rapide, măcelăresc coreeni după bunul-plac.
Iar decretul ăla cu biciuirea…
Scrie că ascultăm doar de bătaie, așa că acum ne bat cu palete de lemn.
După câteva lovituri, ai răni până la os…
Omul ăla a fost în armata japoneză.
Vezi cum vorbești!
Ăla de acolo?
În timpul campaniei de anihilare a milițiilor
a ucis mai mult de jumătate din armatele rebelilor.
Dar a ajuns posedat
după ce a ucis un șaman.
- Ce-i asta? - E secția de poliție Jongno?
A fost o bombă?
O fi murit cineva?
Să mergem!
Sper că nu vin încoace.
Doamne, ce-a fost asta?
La o parte!
Mișcați-vă de aici! La o parte!
Atacatorul a fugit pe aici.
Căutați peste tot!
Da, să trăiți!
Yoon, tu ești?
Chiar tu ești.
Ce te aduce aici?
N-am treabă cu tine.
Un nebun a aruncat o bombă la secție și a ucis mulți polițiști.
Am venit cu întăriri.
Atacatorul a fugit încoace.
Ai văzut pe cineva suspect?
Nu.
Nu?
E cineva suspect acolo!
La o parte!
Hai să ne vedem la un pahar…
Sau la masă, cândva.
Vorbim!
Mulțumesc că m-ai salvat!
Te voi răsplăti când voi avea ocazia.
Nu-i nevoie.
Nu ne-am întâlnit niciodată.
STRIGĂTUL BANDIȚILOR
Îți place independența, nu?
Independența.
Da, mi-ar plăcea.
De ce?
Cine nu vrea independență?
Să fiu propriul meu șef.
Șef?
Nu cred că vorbim de același lucru.
La ce independență te referi?
A Joseonului!
Independența Joseonului. Despre asta vorbesc.
„Trăiască independența Coreei!”
Acum am înțeles.
Ce-ți veni să vorbești despre asta?
Doar nu-ți pasă.
Ai dreptate.
Nu-mi pasă.
- Ce a făcut țara pentru mine? - Corect.
De ce să mă simt vinovat?
- Nu suntem insurgenți. - Exact!
De ce să ne rușinăm că am ratat misiunea asasinării…
Ați ratat misiunea?
Ce s-a întâmplat?
Omoară-mă, Yoon!
Am pătat istoria neamului!
Ridică-te!
Un bărbat nu trebuie să plângă pentru asta.
Ba nu!
Împușcă-mă cu pistolul!
Taie-mă cu sabia!
N-am putut să mă sinucid, pentru că nu aveam decât toporul!
Biata mama…
n-ar trebui să-și vadă fiul mort
și descăpățânat pe deasupra, nu crezi?
Mezinul și singurul ei copil!
Mamă!
Atunci, te rog să mă ucizi și pe mine când îl omori pe nemernicul ăsta.
E-n regulă. Ridică-te! O să ne gândim la altă cale. Hai!
- Choraeng-yi… - Nu, nu pot!
Nu!
Și pe noi…
ne-au jucat pe degete.
Un nemernic ne-a tras pe sfoară.
Poftim?
Serios?
Ia te uită!
Toți am dat rasol.
Slavă Domnului! Mă speriasem rău.
Mă temeam să-ți spun cum am zbârcit-o…
Ridică-te, frate! Capul sus!
Nu doar tu ai dat rasol. Așadar…
o luăm de la capăt?
Cu ce începem?
Găsim banii sau o ucidem pe directoare?
Ambele.
Căutăm în toate satele din Gando. Dacă nu, trecem râul Duman
și căutăm prin tot Joseonul.
Adunăm informații despre camionul blindat
și directoarea de la Oficiul Feroviar.
S-o facem până nu pleacă din Gando!
Yoon…
Despre femeia de la Oficiul Feroviar Joseon…
Joseonul pe care-l așteptați…
nu se va mai întoarce!
Nu mi se pare…
atât de rea pe cât o credem.
Plângea…
în timp ce lăuda Japonia în fața coreenilor.
Directorul e femeie?
Știai?
Nu contează cine e.
Dacă trebuie s-o ucidem, o vom ucide.
Fără excepții.
Și fără milă.
Poftim? Ce-i prostia asta?
De ce l-am elibera?
Cel pe care l-am prins e un bandit pe nume Jang Ki-ryong.
Are relații la consulatul din Myeongjeong.
E ordinul generalului Katayama.
Dar a furat banii.
„Fură banii și-i dă insurgenților.”
Ai auzit și tu!
- Nu i-au găsit. - Ce?
Au percheziționat toți bandiții și au scotocit în toată tabăra.
N-au găsit banii.
Atunci, unde sunt banii? I-au găsit?
Nu încă, dle.
La naiba!
Ce naiba se petrece?
Tae-ju!
Pregătește oamenii!
Pentru ce, dle?
Trebuie să oprim livrarea.
Și știm deja…
unde e locul de întâlnire.
La o parte!
Yoon!
Ce se întâmplă? Trage-ți sufletul!
Directorul filialei din Hoeryŏng a Băncii Joseon
a fost împușcat și a murit.
Împușcat în cap cu un Mauser!
Un Mauser?
Da, un Mauser.
Un Mauser C96.
Ai o armă frumoasă.
Cred că știu…
cine ne-a furat banii.
Deunăzi te-ai văzut cu o femeie.
Eon-nyeoni.
Ne-a spus vânzătorul de tăieței.
Trebuie să luăm ceva de la ea.
Unde e?
Orice ai vrea să faci,
las-o baltă!
N-avem timp de taclale. Te mai întreb o dată.
Unde e Eon-nyeoni?
Dacă-l ucizi pe liderul Grupului 3,
organizația noastră va…
Ultima șansă.
Eon-nyeoni.
Unde e?
A spus că se duce la Changchun
cu directorul Oficiului Feroviar.
A spus…
că persoana aia i-a cerut
să fure banii.
Directorul…
Oficiului Feroviar Joseon.
Pregătiți-vă!
Mergem la Changchun.
Sigur vin?
Ai răbdare!
Asta e ruta spre Changchun.
Sunteți moarte!
Cum îndrăzniți să ne luați banii?
Banii sunt importanți,
dar prioritatea e uciderea directoarei.
Nu putem fugi din nou din cauza liniei Gando.
Ne-am stabilit aici cu greu.
Așadar, lăsați sentimentele la o parte!
Nu aveți milă de ea! Ați înțeles?
- Da. - Da!
Sunteți gata?
Da.
Să mergem!
Hai!
Dii!
Haide, grasule!
Ce ați pus acolo?
O scrisoare.
Pentru cel care primește banii.
Poftim?
Nu i-ați furat pentru dv.?
Eu, una,
credeam că sunteți o angajată cu două fețe care fură banii oficiului.
Nu asta…
De unde știi ce slujbă am?
Știu și altele.
Știu că sunteți responsabilă pentru linia Gando.
M-am informat înainte să vin.
Deci, și d-ta ți-ai făcut temele.
Mă duc la toaletă. Stați aici!
Ce faci?
Mă scuzați!
- Yoon, am găsit-o. - Poftim?
Unde e?
În stânga, la mijloc.
Cea cu pălărie.
- Unde e Eon-nyeoni? - Era singură. Are valiza.
- Stați aici puțin! - Yoon!
Ce? Vrei s-o ucizi aici?
Trebuie s-o ucidem aici, ca toți să știe ce pățesc
dacă ne vor pământul.
Rahat!
Ucideți-i!
Da, să trăiți!
Ți s-a făcut să mori?
Să luăm armele!
- Ce? - Să luăm armele!
Precis se petrece ceva.
Plecați!
Fugiți!
Trebuie să ne reglăm conturile.
- La o parte! - Fugiți!
Pleacă!
Tu ai pleca?
Mama mă-sii!
Uitasem…
Transmite-i mesajul ăsta!
Un câine moare când pleacă de acasă.
- Deci, tu erai curierul. - Poftim?
Tu, în haină gri!
Stai pe loc!
Ce mai așteptați?
Prindeți-o!
Fraților, ce dracu' se întâmplă?
Ce caută aici japonezii?
Mai taci și ia armele!
Să-l salvăm pe șefu'!
Stai pe loc!
Nu mișca!
Trebuie să fie o neînțelegere.
Domnișoară!
Dră Hee-shin!
Nam Hee-shin!
E o neînțelegere…
Ce dracu' faci?
Ce? Acum ce mai e?
Ce-i aia? Dle maior!
Vine furtuna de nisip!
Muriți! Omorâți-i!
- Ucideți-i! - Muriți!
Ishikawa…
Domnule maior…
De ce…
Dle maior! Eu sunt.
Nu-i a bună!
Să ne retragem?
Și curierul?
Vrei s-o las să scape?
Omorâți-i pe toți!
Poftim?
Nu ne retragem. Ucideți-i pe toți!
Da, să trăiți! Cum doriți.
Ești teafără? Ești rănită?
Yoon! Fugi!
Yoon, ești teafăr?
- Dă-mi arma! - Ce?
- Dă-mi pușca! - Bine.
Duceți-vă la dl Choi!
Vin și eu după ce o găsesc.
- Ce? - Yoon!
Yoon!
- Dacă pățește ceva? - Ce-i cu el?
Mama mă-sii!
Ia-mă de mână!
O împușcătură…
Femeia aia!
E acolo, dle!
Nu mă împinge, la naiba!
Domnule!
Unde e Yoon?
A, da. Yoon e…
Păi…
Spune-i tu!
Păi… el…
Ce tot bălmăjiți? Spuneți!
Ce s-a întâmplat cu Yoon?
Mulțumesc că ai rămas în viață.
Avem multe de discutat,
nu-i așa?
Cum vă mai e piciorul?
E în regulă.
Ce noroc că glonțul doar v-a zgâriat!
Dacă v-ar fi nimerit…
ați fi murit, domnișoară.
Mulțumesc.
Mă scuzați, pot să vă întreb ceva?
Cât ar dura să ajung de aici la Changchun?
Nu întrebați cât durează până la Changchun!
Întrebați-vă cum ați putea ajunge acolo vie…
- Bandiții călare! - Fugiți!
Luați-l cu dv.! Repede!
Luați-i valiza!
Nu!
Dă-i drumul!
Nu!
Ucideți-o!
Șefu'!
Cine ești?
De ce mă urmărești?
PENTRU INDEPENDENȚA JOSEONULUI
Banii din valiza asta…
îi duceai armatei rebelilor?
De asta ai furat…
fondurile pentru linia Gando?
Fii sinceră, dră!
Ești o insurgentă sub acoperire la Oficiul Feroviar?
De ce mă întrebi…
toate astea?
Te mai întreb o dată, dră.
Ești o insurgentă sub acoperire?
Ești?
Adună-te, dră! Fă cum îți spun dacă vrei să trăiești!
Mama mă-sii!
Trebuie să rămâi în viață ca să lupți pentru idealuri.
Acum ai de făcut un singur lucru.
Rămâi în viață!
Trebuie să rămâi în viață cât trăiesc.
Ai grijă!
Când și unde urmează să livrezi banii?
La 5 septembrie.
În Changchun.
Adică azi.
Ai un plan de rezervă?
Gara Jeongwoljin, la 4 km sud-est de Changchun.
Poate mai bine întorci în Gyeongseong.
În Gando se întâmplă așa ceva de sute de ori pe zi.
Dacă ai noroc, te împușcă. Dacă nu,
armata japoneză sau bandiții călare te prind
și te violează
înainte să te taie în bucăți.
Mai vrei să faci asta?
Indiferent ce mi se întâmplă,
trebuie să păzesc banii ăștia.
Numai așa…
ne putem lua țara înapoi.
Atunci, te voi însoți.
Încă n-ai scăpat.
Dacă mor,
folosește asta!
Te va proteja, dră.
Am atâtea lucruri să te întreb! Nici nu știu cu ce să încep.
Așa că începe tu.
Cine știe?
Poate mă înduioșezi și să te las să trăiești.
Așa cum le-am spus deja subordonaților dv.,
nu eu livrez bani armatei rebelilor.
Pe cuvânt!
De ce aș face așa ceva?
Să-mi pun familia în primejdie de dragul rebelilor?
Ne-am uitat prin bagajele ei din tren,
dar n-am găsit niciun ban.
Poftim?
Dar ceilalți pasageri? Cadavrele?
Nu, dle.
Probabil curierul a reușit să scape.
Bine.
Te cred.
De ce ți-ai pune familia în primejdie?
Scuze!
Cred că m-am înșelat.
Mulțumesc.
Sunteți un om cu scaun la cap, dle maior.
E jenant să-ți spun asta,
dar acum am o urgență.
Am adus toți soldații pe care-i aveam ca să rezolv treaba asta, dar…
n-am reușit să fac nimic.
Ce păcat!
Vă zic din tot sufletul.
Serios!
Deci, nu mă pot întoarce așa.
Am venit până în acest deșert nenorocit
ca să-i nimicesc pe rebeli.
Acestea fiind spuse,
vreau să mă ajuți,
ca să nu mă întorc cu mâna goală.
Orice!
Dacă vă pot ajuta cu ceva, cu orice…
Am văzut ceva ciudat.
Am văzut pe cineva care n-ar trebui să fie viu.
Cine…
era?
De ce nu l-ai ucis?
Nu știu ce…
Ba știi! Știi bine ce vreau să spun.
Spune-mi!
De ce nu l-ai ucis?
Nu știu ce vă face să spuneți una ca asta,
dar acum cinci ani…
Tot nu știi?
Un glonț în cap te-ar ajuta?
Spune-mi!
Haide!
De ce nu l-ai ucis pe Lee Yoon?
Ucide-l pe Lee Yoon!
Termină ce n-ai făcut acum cinci ani!
Nu trebuie să-ți câștigi pâinea?
Știu cu cine lucrezi și unde stai, așa că nu face vreo prostie!
Adu-mi capul lui Lee Yoon!
Nu uita!
Lee Yoon trebuie să moară…
ca tu să trăiești.
- De ce mă privești așa? - Poftim?
Totul e foarte confuz.
Nu reușesc să înțeleg.
Voiam să te omor când te credeam funcționară.
Acum te ajut, căci lupți pentru independență.
Armata rebelilor trebuie să se întărească spre binele coreenilor din Gando.
Din câte spui,
pari foarte interesat de independență.
Așa e?
Nu știu.
Nu m-am gândit niciodată la asta
și nici n-o s-o fac.
Am fost un sclav de nimic.
Cum poți spune asta și acum?
Niciun om nu poate fi de nimic.
Doar gândurile lor pot fi de nimic.
Scuză-mă…
Dacă nu te superi, poți să-mi spui numele dumitale?
Atât vreau să știu.
Mă ajuți atât de mult.
Vreau măcar să-ți știu numele.
Nu te gândi la cei trecători.
Concentrează-te pe destinație!
E cel mai bine pentru amândoi.
Nu te uita!
Nu întoarce capul!
Coreenii ăștia…
Sau o să murim.
Nu se mai termină.
M-am săturat să prind coreeni toată ziua.
Câți ai prins?
Cam 20.
Îmi vine să vărs numai când îi văd.
Ai dreptate.
RĂZVRĂTIT COREEAN
Cum te-ai alăturat mișcării?
Am vrut ca urmașii noștri
să moștenească țara așa cum e.
Trebuie să ai un pământ pentru a avea o țară, o limbă și un popor,
dar Japonia ni l-a luat.
Trebuie să-l luăm înapoi,
ca urmașilor să nu le fie rușine cu noi.
De-asta o fac.
Deși n-am fost prea utilă.
Dumneata cum ai ajuns în Gando?
E o poveste lungă. Și plictisitoare.
În Gyeongseong,
mulți încă cred că Gando e țara făgăduinței.
Ei cred că vor putea scăpa de jugul japonez
și pot trăi fericiți în Gando
având o casă și un petic de pământ.
Dar…
ceea ce am trăit în Gando
a fost cu totul altfel.
E atât de sumbru!
Totul pare în ceață.
Acum e foarte sumbru
și totul pare în ceață.
Așa că plănuiesc să lupt să-l apăr
până când vom avea o casă și un petic de pământ…
așa cum se zice în Gyeongseong.
Dacă banii sunt livrați armatei rebelilor,
nu știu soarta Joseonului, dar coreenii din Gando vor fi protejați.
Asta e tot ce vreau.
Nimic altceva.
Auzi…
Ne-am mai întâlnit, nu?
Nu.
Niciodată.
Începem căutările de la Jilin.
San-gun va căuta 80 km la sud-est.
Bine.
Geumsu, 80 km la nord-est.
Eu voi căuta 80 km la sud-est.
- Choraeng-yi, 80 km la nord-vest. - Bine.
- Ați înțeles? - Da, să trăiți!
Dă-mi-o!
Așa!
Nu cumva să vă întoarceți fără Yoon!
Căutați 20 km pe zi!
Și fiți conștiincioși!
E în joc viața șefului!
Dar chiar e nevoie?
Yoon nu e prost. Sigur se va întoarce cât ai clipi.
O va ucide pe fată și se va întoarce cu banii.
Nu vrei să-l cauți?
Asta spui?
Dacă mă întrebi pe mine, n-ai pic de loialitate, golanule!
Dumnezeule!
Cred că am urechile pline de ceară, fiindcă n-am auzit bine.
Frate…
Când eu și Geumsu am zis că ar trebui să-l căutăm pe Yoon,
ce ai spus, San-gun? Ai zis să nu mergem.
Tu vorbești despre loialitate, japiță?
Am zis asta fiindcă…
Yoon mi-a spus să plec, așa că…
Dar… cum îndrăznești să-mi vorbești așa? Mi-ai zis „japiță”?
- Retrage-ți cuvintele! - Încetați!
Japiță!
Nenoro…
Potoliți-vă amândoi!
Încetați!
Chiar trebuie să vă bateți tot timpul?
Păi…
Dle, aveți un musafir.
Nu mă împinge!
E mult mai frumos aici
decât acum cinci ani.
JEONGWOLJIN
De ce ați venit?
Pentru mișcarea de independență.
Ce mai e prin Gyeongseong?
După Marșul de la 1 martie,
Japonia a adoptat un stil de guvernare mai permisiv.
Dar și asta mă îngrijorează.
E doar un șiretlic pentru a cultiva sentimente pro-japoneze
și a diviza coreenii.
Vor să ne împiedice să ne unim
și să sufoce mișcarea de independență.
E trist.
Nu ați venit ieri la Changchun. Mi-am făcut griji.
Bine că ați reușit!
Să vă iau valiza.
O vom folosi pentru mișcarea de independență.
Bine.
Sper să fie de ajutor.
- Ce-i asta? - O scrisoare către președintele Seo Il.
Dar ce sunt toate numerele astea?
„Pentru independența Joseonului”
Bla, bla, bla…
Apoi doar niște numere.
„Unu, trei, trei, zero, unu, opt, trei…"
Vedeți multe numere acolo?
Da.
Nu știam.
Domnișoară…
Rezistă! Domnișoară!
Domnișoară!
Trezește-te! Rezistă! Domnișoară!
Mai rezistă puțin! Nu adormi!
Totul va fi bine.
PERSOANELE, LOCURILE, ORGANIZAȚIILE, DENUMIRILE ȘI EVENIMENTELE
MENȚIONATE SAU DESCRISE SUNT FICTIVE.
ORICE ASEMĂNARE CU REALITATEA E PUR ÎNTÂMPLĂTOARE.
Subtitrarea: Brândușa Popa